Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 967

b) A mesterképzési szakon végzettek alkalmasak – alapos értelmiségi tájékozottságot, nagyfokú kreativitást, valamint a klasszikus és/vagy modern indiai kultúrával összefüggő elmélyült ismereteket igénylő munkakör ellátására; – rendszerszerűen és kreatívan új és összetett témakörökkel foglalkozni, a lehetőségek szerint helytálló bírálatot vagy véleményt megfogalmazni, döntést hozni, és az ebből adódó következtetéseket szakmai és nem szakmai közönség számára közérthetően bemutatni; – a megoldandó problémák megértése és megoldása terén önálló tevékenységre és eredeti ötletek felvetésére; – szakmailag magas szinten önállóan megtervezni és végrehajtani feladatokat; – kutatási eredményeiket szélesebb orientalisztikai kontextusban is elhelyezni; – saját tudásukat magasabb szintre emelni, képzési területük belső törvényszerűségeinek megértését elmélyíteni és önműveléssel, önfejlesztéssel folyamatosan új képességeket kialakítani, – nyelvtudás és országismeret birtokában (mű)fordításra, nyelvi és szakmai lektorálásra (cikkek, könyvek, filmek), szerkesztésre a külkereskedelem, diplomácia, turisztika (idegenvezetés), kulturális menedzsment, média, újságírás, államigazgatás, idegenrendészet, szakkönyvtár, kulturális antropológia területén.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes